title: 2010/386/CFSP: Sklep Sveta 2010/386/SZVP z dne 12. julija 2010 o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu

text:
               13.7.2010

               SL

               Uradni list Evropske unije

               L 178/28

         SKLEP SVETA 2010/386/SZVP
   z dne 12. julija 2010
   o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 27. decembra 2001 sprejel Skupno stališče 2001/931/SZVP o uporabi posebnih ukrepov za boj proti terorizmu (1).

               (2)

               Svet je 22. decembra 2009 sprejel Sklep 2009/1004/SZVP o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP (2).

               (3)

               V skladu s členom 1(6) Skupnega stališča 2001/931/SZVP je treba opraviti natančen pregled seznama oseb, skupin in organizacij, za katere se uporablja Sklep 2009/1004/SZVP.

               (4)

               V tem sklepu je izid pregleda, ki ga je opravil Svet v zvezi z osebami, skupinami in organizacijami, za katere se uporabljajo členi 2, 3 in 4 Skupnega stališča 2001/931/SZVP.

               (5)

               Svet je odločil, da ni več razlogov, da bi bile nekatere skupine s seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP, še naprej vključene na ta seznam.

               (6)

               Svet je ugotovil, da so bile z izjemo skupin iz uvodne izjave (5) druge osebe, skupine in organizacije, za katere se uporabljajo členi 2, 3 in 4 Skupnega stališča 2001/931/SZVP, povezane s terorističnimi dejanji v smislu člena 1(2) in (3) Skupnega stališča 2001/931/SZVP, da je pristojni organ v zvezi z njimi sprejel odločitev v smislu člena 1(4) navedenega skupnega stališča in da bi morali zanje še naprej veljati posebni omejevalni ukrepi iz navedenega skupnega stališča.

               (7)

               Seznam oseb, skupin in organizacij, za katere veljajo členi 2, 3 in 4 Skupnega stališča 2001/931/SZVP, bi bilo treba ustrezno posodobiti –

         SPREJEL NASLEDNJI SKLEP:
   Člen 1
   Seznam oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP, je v Prilogi k temu sklepu.
   Člen 2
   Sklep 2009/1004/SZVP se razveljavi.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 12. julija 2010

            Za Svet

            Predsednica

         S. LARUELLE

      (1)  UL L 344, 28.12.2001, str. 93.

      (2)  UL L 346, 23.12.2009, str. 58.

      PRILOGA

         SEZNAM OSEB, SKUPIN IN ORGANIZACIJ IZ ČLENA 1

      1.   OSEBE

                  1.

                  ABOU, Rabah Naami (alias Naami Hamza, alias Mihoubi Faycal, alias Fellah Ahmed, alias Dafri Rèmi Lahdi), rojen 1. 2. 1966 v Alžiru (Alžirija) - član skupin „al-Takfir“ in „al-Hijra“;

                  2.

                  ABOUD, Maisi (alias švicarski Abderrahmane), rojen 17. 10. 1964 v Alžiru (Alžirija) - član skupin „al-Takfir“ in „al-Hijra“;

                  3.

                  AL-MUGHASSIL, Ahmad Ibrahim (alias Abu Omran, alias Al-Mughassil, Ahmed Ibrahim), rojen 26. 6. 1967 v Qatif-Bab al Shamalu, Saudova Arabija, državljan Saudove Arabije;

                  4.

                  AL-NASSER, Abdelkarim Hussein Mohamed, rojen v Al Ihsi, Saudova Arabija, državljan Saudove Arabije;

                  5.

                  AL YACOUB, Ibrahim Salih Mohammed, rojen 16. 10. 1966 v Tarutu, Saudova Arabija, državljan Saudove Arabije;

                  6.

                  ARIOUA, Kamel (alias Lamine Kamel), rojen 18. 8. 1969 v Costantinu (Alžirija) - član skupin „al-Takfir“ in „al-Hijra“;

                  7.

                  ASLI, Mohamed (alias Dahmane Mohamed), rojen 13. 5. 1975 v Ain Tayi (Alžirija) - član skupin „al-Takfir“ in „al-Hijra“;

                  8.

                  ASLI, Rabah, rojen 13. 5. 1975 v Ain Tayi (Alžirija) - član skupin „al-Takfir“ in „al-Hijra“;

                  9.

                  ATWA, Ali (alias Bouslim, Ammar Mansour, alias Salim, Hassan Rostom), Libanon, rojen 1960 v Libanonu, državljan Libanona;

                  10.

                  BOUYERI, Mohammed (alias Abu ZUBAIR; SOBIAR; Abu ZOUBAIR), rojen 8. 3. 1978 v Amsterdamu, Nizozemska - član skupine „Hofstadgroep“;

                  11.

                  DARIB, Noureddine (alias Carreto, alias Zitoun Mourad), rojen 1. 2. 1972 v Alžiriji - član skupin „al-Takfir“ in „al-Hijra“;

                  12.

                  DJABALI, Abderrahmane (alias Touil), rojen 1. 6. 1970 v Alžiriji - član skupin „al-Takfir“ in „al Hijra“;

                  13.

                  EL FATMI, Nouredine (alias Nouriddin EL FATMI; Nouriddine EL FATMI; Noureddine EL FATMI; Abu AL KA'E KA'E; Abu QAE QAE; FOUAD; FZAD; Nabil EL FATMI; Ben MOHAMMED; Ben Mohand BEN LARBI; Ben Driss Muhand IBN LARBI; Abu TAHAR; EGGIE), rojen 15. 8. 1982 v Midarju, Maroko, št. maroškega potnega lista N829139 - član skupine „Hofstadgroep“;

                  14.

                  EL-HOORIE, Ali Saed Bin Ali (alias Al-Houri, Ali Saed Bin Ali, alias El-Houri, Ali Saed Bin Ali), rojen 10. 7. 1965 ali 11. 7. 1965 v El Dibabiyi, Saudova Arabija, državljan Saudove Arabije;

                  15.

                  FAHAS, Sofiane Yacine, rojena 10. 9. 1971 v Alžiru (Alžirija) - članica skupin „al-Takfir“ in „al Hijra“;

                  16.

                  IZZ-AL-DIN, Hasan (alias Garbaya, Ahmed, alias Sa-Id, alias Salwwan, Samir), Libanon, rojen leta 1963 v Libanonu, državljan Libanona;

                  17.

                  MOHAMMED, Khalid Shaikh (alias Ali, Salem, alias Bin Khalid, Fahd Bin Adballah, alias Henin, Ashraf Refaat Nabith, alias Wadood, Khalid Adbul), rojen 14. 4. 1965 ali 1. 3. 1964 v Pakistanu, potni list št. 488555;

                  18.

                  MOKTARI, Fateh (alias Ferdi Omar), rojen 26. 12. 1974 v Hussein Deyu (Alžirija) - član skupin „al-Takfir“ in „al-Hijra“;

                  19.

                  NOUARA, Farid, rojen 25. 11. 1973 v Alžiru (Alžirija) - član skupin „al-Takfir“ in „al-Hijra“;

                  20.

                  RESSOUS, Hoari (alias Hallasa Farid), rojen 11. 9. 1968 v Alžiru (Alžirija) - član skupin „al Takfir“ in „al-Hijra“;

                  21.

                  SEDKAOUI, Noureddine (alias Nounou), rojen 23. 6. 1963 v Alžiru (Alžirija) - član skupin „al Takfir“ in „al-Hijra“;

                  22.

                  SELMANI, Abdelghani (alias Gano), rojen 14. 6. 1974 v Alžiru (Alžirija) - član skupin „al Takfir“ in „al-Hijra“;

                  23.

                  SENOUCI, Sofiane, rojena 15. 4. 1971 v Hussein Deyu (Alžirija) - članica skupin „al-Takfir“ in „al-Hijra“;

                  24.

                  TINGUALI, Mohammed (alias Mouh di Kouba), rojen 21. 4. 1964 v Blidi (Alžirija) - član skupin „l-Takfir“ in „al-Hijra“;

                  25.

                  WALTERS, Jason Theodore James (alias Abdullah, David), rojen 6. 3. 1985 v Amersfoortu, Nizozemska, št. nizozemskega potnega lista NE8146378 - član skupine „Hofstadgroep“.

            2.   SKUPINE IN ORGANIZACIJE

                  1.

                  „Abu Nidal Organisation“ (Organizacija Abu Nidal) -„ANO“ (alias „Fatah Revolutionary Council“ (Revolucionarni svet Fataha), alias „Arab Revolutionary Brigades“ (Arabske revolucionarne brigade), alias „Black September“ (Črni september), alias „Revolutionary Organisation of Socialist Muslims“ (Revolucionarna organizacija socialističnih muslimanov));

                  2.

                  „Al-Aqsa Martyr's Brigade“ (Brigada mučenikov Al Akse);

                  3.

                  „Al Aksa e.V.“;

                  4.

                  „Al-Takfir“ in „al-Hijra“;

                  5.

                  „Aum Shinrikyo“ (alias „AUM“, alias „Aum Supreme Truth“ (Aum vrhovna resnica), alias „Aleph“);

                  6.

                  „Babbar Khalsa“;

                  7.

                  „Communist Party of the Philippines“ (Komunistična partija Filipinov), vključno z „New Peoples Army“ (Novo ljudsko vojsko) - „NPA“, Filipini;

                  8.

                  „Gama'a al Islamiyya“ (alias „Al Gama'a al Islamiyya“), „Islamic Group“ (Islamistična skupina) - „IG“;

                  9.

                  „İslami Büyük Doğu Akıncılar Cephesi“„IBDA C“ („Great Islamic Eastern Warriors Front“ (Fronta islamskih bojevnikov velikega vzhoda));

                  10.

                  „Hamas“ (vključno z „Hamas-Izz al-Din al-Qassem“);

                  11.

                  „Hizbul Mudjahideen“ - „HM“;

                  12.

                  „Hofstadgroep“;

                  13.

                  „Holy Land Foundation for Relief and Development“ (Fundacija Svete dežele za pomoč in razvoj);

                  14.

                  „International Sikh Youth Federation“ - „ISYF“ (Mednarodna federacija sikhovske mladine);

                  15.

                  „Khalistan Zindabad Force“ – „KZF“;

                  16.

                  „Kurdistan Workers' Party“ (Delavska stranka Kurdistana) - „PKK“ (alias „KADEK“, alias „KONGRA-GEL“);

                  17.

                  „Liberation Tigers of Tamil Eelam“ (Osvobodilni tigri tamilskega Eelama) - LTTE;

                  18.

                  „Ejército de Liberación Nacional“ („National Liberation Army“ (Nacionalna osvobodilna vojska));

                  19.

                  „Palestinian Islamic Jihad“ (Palestinski islamski džihad) - „PIJ“;

                  20.

                  „Popular Front for the Liberation of Palestine“ (Ljudska fronta za osvoboditev Palestine) - „PFLP“;

                  21.

                  „Popular Front for the Liberation of Palestine-General Command“ (Ljudska fronta za osvoboditev Palestine – glavno poveljstvo), alias „PFLP-General Command“ (PFLP-glavno poveljstvo);

                  22.

                  „Fuerzas armadas revolucionarias de Colombia“ („Revolutionary Armed Forces of Colombia“ (Oborožene revolucionarne sile Kolumbije)) – „FARC“;

                  23.

                  „Devrimci Halk Kurtuluș Partisi-Cephesi“ („Revolutionary People's Liberation Army/Front/Party“ (Revolucionarna ljudska osvobodilna vojska/fronta/stranka) - „DHKP/C“, alias „Devrimci Sol“ („Revolucionary Left“ (Revolucionarna levica)), alias „Dev Sol“;

                  24.

                  „Sendero Luminoso“ („Shining Path“ (Sijoča pot)) - „SL“;

                  25.

                  „Stichting Al Aksa“ (alias „Stichting Al Aqsa Nederland“, alias „Al Aqsa Nederland“);

                  26.

                  „Teyrbazen Azadiya Kurdistan“ - „TAK“ (alias „Kurdistan Freedom Falcons“, alias „Kurdistan Freedon Hawks“ (Kurdistanski sokoli svobode));

                  27.

                  „Autodefensas Unidas de Colombia“ („United Self Defense Forces/Group of Colombia“ (Združene samoobrambne sile/skupine Kolumbije)) - „AUC“.


title: Sklep Političnega in varnostnega odbora (SZVP) 2016/49 z dne 7. januarja 2016 o imenovanju vodje svetovalne misije Evropske unije za reformo sektorja civilne varnosti v Ukrajini (EUAM Ukraine) (EUAM UKRAINE/1/2016)

text:
               19.1.2016

               SL

               Uradni list Evropske unije

               L 12/47

         SKLEP POLITIČNEGA IN VARNOSTNEGA ODBORA (SZVP) 2016/49
   z dne 7. januarja 2016
   o imenovanju vodje svetovalne misije Evropske unije za reformo sektorja civilne varnosti v Ukrajini (EUAM Ukraine) (EUAM UKRAINE/1/2016)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (1) in zlasti člena 7(1) Sklepa,
   ob upoštevanju naslednjega:

               (1)

               Politični in varnostni odbor (PVO) je na podlagi Sklepa 2014/486/SZVP pooblaščen, da v skladu s tretjim odstavkom člena 38 Pogodbe sprejme ustrezne odločitve glede političnega nadzora in strateškega vodenja svetovalne misije Evropske unije za reformo sektorja civilne varnosti v Ukrajini (EUAM Ukraine), vključno z odločitvijo o imenovanju vodje misije.

               (2)

               PVO je 23. julija 2015 sprejel Sklep (SZVP) 2015/1496 (2) o podaljšanju mandata vodje misije EUAM Ukraine Kálmána MIZSEIA do 30. novembra 2015.

               (3)

               Visoka predstavnica Unije za zunanje zadeve in varnostno politiko je 18. decembra 2015 predlagala, da se za vodjo misije EUAM Ukraine imenuje Kęstutis LANČINSKAS –

         SPREJEL NASLEDNJI SKLEP:
   Člen 1
   Kęstutis LANČINSKAS se imenuje za vodjo svetovalne misije Evropske unije za reformo sektorja civilne varnosti v Ukrajini (EUAM Ukraine) za obdobje od 1. februarja 2016 do 31. januarja 2017.
   Člen 2
   Ta sklep začne veljati na dan sprejetja.

      V Bruslju, 7. januarja 2016

            Za Politični in varnostni odbor

            Predsednik

         W. STEVENS

      (1)  UL L 217, 23.7.2014, str. 42.

      (2)  Sklep Političnega in varnostnega odbora (SZVP) 2015/1496 z dne 23. julija 2015 o podaljšanju mandata vodje svetovalne misije Evropske unije za reformo sektorja civilne varnosti v Ukrajini (EUAM Ukraine) (EUAM Ukraine/3/2015), (UL L 233, 5.9.2015, str. 7).


title: Sklep Sveta (SZVP) 2016/993 z dne 20. junija 2016 o spremembi Sklepa (SZVP) 2015/778 o vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA)

text:
               21.6.2016

               SL

               Uradni list Evropske unije

               L 162/18

         SKLEP SVETA (SZVP) 2016/993
   z dne 20. junija 2016
   o spremembi Sklepa (SZVP) 2015/778 o vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 18. maja 2015 sprejel Sklep (SZVP) 2015/778 (1).

               (2)

               Svet je 23. maja 2016 v sklepih o operaciji EUNAVFOR MED SOPHIA pozdravil pripravljenost predsednika predsedniškega sveta libijske vlade narodne enotnosti za sodelovanje z Unijo na podlagi teh sklepov, soglašal z enoletnim podaljšanjem mandata operacije EUNAVFOR MED SOPHIA in dopolnitvijo njenega osnovnega mandata, na katerem ostaja poudarek, z dodatnima podpornima nalogama:

                           —

                           vzpostavitev zmogljivosti in usposabljanje libijske obalne straže in mornarice ter izmenjava informacij z njima na zahtevo zakonitih libijskih oblasti ter ob upoštevanju potrebe po odgovornosti Libije,

                           —

                           prispevek k izmenjavi informacij ter uresničevanje embarga ZN na orožje na odprtem morju ob obali Libije na podlagi nove resolucije Varnostnega sveta ZN.

               (3)

               Varnostni svet ZN je embargo na orožje za Libijo uvedel, spremenil in ponovno potrdil z resolucijami Varnostnega sveta ZN (RVSZN) 1970 (2011), 1973 (2011), 2009 (2011), 2040 (2012), 2095 (2013), 2144 (2014), 2174 (2014), 2213 (2015), 2214 (2015) in 2278 (2016).

               (4)

               Varnostni svet ZN je 14. junija 2016 sprejel RVSZN 2292 (2016) o embargu na orožje za Libijo, v kateri je zlasti izrazil zaskrbljenost, ker se razmere v Libiji poslabšujejo zaradi tihotapljenja nezakonitega orožja in sorodnega materiala.

               (5)

               Svet poudarja, da je treba začeti operativno izvajati dve podporni nalogi, preden se konča začetni mandat operacije EUNAVFOR MED SOPHIA.

               (6)

               Sklep (SZVP) 2015/778 bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Sklep (SZVP) 2015/778 se spremeni:

               1.

               člen 1(1) se nadomesti z naslednjim:
               „1.   Unija izvaja vojaško operacijo kriznega upravljanja, ki prispeva k onemogočanju poslovnega modela mrež za tihotapljenje ljudi in trgovino z njimi v južnem delu osrednjega Sredozemlja (operacija EUNAVFOR MED SOPHIA), kar se doseže s sistematičnimi prizadevanji za identifikacijo, zajetje in odstranitev plovil in sredstev, ki jih uporabljajo tihotapci ali trgovci z ljudmi oziroma za katere se sumi, da jih uporabljajo tihotapci ali trgovci z ljudmi, v skladu z veljavnim mednarodnim pravom, vključno z UNCLOS in morebitnimi resolucijami Varnostnega sveta ZN. Operacija EUNAVFOR MED SOPHIA zato zagotavlja tudi usposabljanje libijske obalne straže in mornarice. Poleg tega operacija prispeva k preprečevanju trgovine z orožjem na svojem dogovorjenem območju delovanja v skladu z RVSZN 1970 (2011) in nadaljnjimi resolucijami o embargu na orožje za Libijo, vključno z RVSZN 2292 (2016).“;

               2.

               v členu 2(2) se prvi stavek nadomesti z naslednjim:
               „Kar zadeva tihotapljenje ljudi ali trgovino z njimi, se operacija EUNAVFOR MED SOPHIA izvaja v zaporednih fazah in v skladu z zahtevami mednarodnega prava.“;

               3.

               vstavita se naslednja člena:
               „Člen 2a
               Krepitev zmogljivosti ter usposabljanje libijske obalne straže in mornarice
               1.   Operacija EUNAVFOR MED SOPHIA v okviru svoje podporne naloge pomaga pri razvoju zmogljivosti in usposabljanju libijske obalne straže in mornarice pri izvajanju nalog preprečevanja, odkrivanja in preiskovanja kaznivih dejanj na morju, zlasti zaradi preprečevanja tihotapljenja ljudi in trgovine z njimi.
               2.   Ko PVO odloči, da so bile opravljene vse ustrezne priprave, zlasti kar zadeva formiranje sil in postopke preverjanja pripravnikov, se podporna naloga iz odstavka 1 izvaja na odprtem morju na dogovorjenem območju delovanja operacije EUNAVFOR MED SOPHIA, kot je opredeljeno v ustreznih dokumentih za načrtovanje.
               3.   Podporna naloga iz odstavka 1 se lahko izvaja tudi na ozemlju Libije, vključno v njenih teritorialnih vodah, ali tretje države gostiteljice, ki meji na Libijo, če PVO tako odloči na podlagi ocene Sveta, ki jo ta pripravi, potem ko ga je k temu povabila Libija ali zadevna država gostiteljica, ter v skladu z mednarodnim pravom.
               4.   Zaradi izrednih operativnih zahtev se lahko del podporne naloge iz odstavka 1izvede v državi članici, na njeno povabilo, tudi v zadevnih centrih za usposabljanje.
               5.   Kolikor je to potrebno zaradi podporne naloge iz odstavka 1, lahko operacija EUNAVFOR MED SOPHIA zbira in hrani informacije, vključno z osebnimi podatki, ki so bili zbrani zaradi postopkov preverjanja morebitnih pripravnikov, pod pogojem, da ima za to njihovo pisno soglasje, ter si te informacije izmenjuje z državami članicami, misijo UNSMIL, Europolom in agencijo Frontex. Operacija EUNAVFOR MED SOPHIA lahko poleg tega s pisnim soglasjem pripravnikov zbira in hrani tudi vse potrebne informacije o njihovem zdravstvenem stanju in njihove biometrične podatke.
               Člen 2b
               Prispevek k izmenjavi informacij ter uresničevanje embarga ZN na orožje na odprtem morju ob obali Libije
               1.   Operacija EUNAVFOR MED SOPHIA v okviru svoje podporne naloge, da prispeva k uresničevanju embarga ZN na orožje na odprtem morju ob obali Libije, prek mehanizmov iz dokumentov za načrtovanje zbira in si izmenjuje informacije z ustreznimi partnerji in agencijami ter na ta način prispeva k celovitemu spremljanju razmer na področju pomorstva na dogovorjenem območju delovanja, kot je opredeljeno v ustreznih dokumentih za načrtovanje. Take informacije z oznako tajnosti do stopnje ‚RESTREINT UE/EU RESTRICTED‘ se lahko z ustreznimi partnerji in agencijami izmenjujejo v skladu s Sklepom 2013/488/EU ter na podlagi sklenjenih dogovorov med VP in navedenimi partnerji, pri čemer se v celoti upoštevata načeli vzajemnosti in vključevanja. Pri ravnanju s prejetimi tajnimi podatki v okviru operacije EUNAVFOR MED SOPHIA ni nikakršnega razlikovanja med njenim osebjem, z njimi pa se ravna zgolj na podlagi operativnih zahtev.
               2.   Ko PVO odloči, da so ustrezni pogoji izpolnjeni, začne operacija EUNAVFOR MED SOPHIA na dogovorjenem območju delovanja, kot je opredeljeno v ustreznih dokumentih za načrtovanje, na odprtem morju ob obali Libije pregledovati plovila, namenjena v Libijo ali iz Libije, če obstajajo utemeljeni razlogi za sum, da posredno ali neposredno prevažajo orožje ali sorodni material, namenjen v Libijo ali iz Libije, s čimer kršijo embargo na orožje za Libijo, ter izvajati ustrezne ukrepe za zaseg in uničenje takih predmetov, med drugim s preusmerjanjem takih plovil in njihovih posadk v ustrezna pristanišča, da bi olajšala tako uničenje, če ima za to dovoljenje države pristanišča, v skladu z ustreznimi resolucijami Varnostnega sveta ZN, vključno z RVSZN 2292 (2016).
               3.   Operacija EUNAVFOR MED SOPHIA lahko v skladu z ustreznimi resolucijami Varnostnega sveta ZN, vključno z RVSZN 2292 (2016), pri pregledih, ki jih izvaja v skladu z odstavkom 2, zbira dokaze, ki so neposredno povezani s prevažanjem prepovedanih predmetov v okviru embarga na orožje za Libijo. Takšne dokaze lahko predloži ustreznim organom kazenskega pregona v državah članicah ali/in pristojnim organom Unije.“;

               4.

               v členu 11 se odstavek 2 nadomesti z naslednjim:
               „2.   Referenčni finančni znesek skupnih stroškov operacije EUNAVFOR MED SOPHIA za obdobje od 18. maja 2015 do 27. julija 2016 je 11,82 milijona EUR. Odstotek referenčnega zneska iz člena 25(1) Sklepa (SZVP) 2015/528 znaša 70 % v obveznostih in 40 % za plačila.“;

               5.

               v členu 11 se doda naslednji odstavek:
               „3.   Referenčni finančni znesek skupnih stroškov operacije EUNAVFOR MED SOPHIA za obdobje od 28. julija 2016 do 27. julija 2017 je 6 700 000 EUR. Odstotek referenčnega zneska iz člena 25(1) Sklepa (SZVP) 2015/528 znaša 0 % v obveznostih in 0 % za plačila.“;

               6.

               v členu 12 se doda naslednji odstavek:
               „3a.   VP je v primeru posebnih operativnih potreb pooblaščen, da zakonitim libijskim oblastem v skladu s Sklepom 2013/488/EU predloži tajne podatke EU do stopnje ‚RESTREINT UE/EU RESTRICTED‘, ki so bili pripravljeni za namene operacije EUNAVFOR MED SOPHIA. V ta namen se sklenejo dogovori med VP in pristojnimi libijskimi organi.“;

               7.

               v členu 13 se drugi odstavek nadomesti z naslednjim:
               „Operacija EUNAVFOR MED SOPHIA se konča 27. julija 2017.“

         Člen 2
   Začetek veljavnosti
   Ta sklep začne veljati na dan sprejetja.

      V Luxembourgu, 20. junija 2016

            Za Svet

            Predsednica

         F. MOGHERINI

      (1)  Sklep Sveta (SZVP) 2015/778 z dne 18. maja 2015 o vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) (UL L 122, 19.5.2015, str. 31).


title: Sklep Sveta 2009/569/SZVP z dne 27. julija 2009 o podpori dejavnostim OPCW v okviru izvajanja Strategije EU proti širjenju orožja za množično uničevanje

text:
               29.7.2009

               SL

               Uradni list Evropske unije

               L 197/96

      SKLEP SVETA 2009/569/SZVP
   z dne 27. julija 2009
   o podpori dejavnostim OPCW v okviru izvajanja Strategije EU proti širjenju orožja za množično uničevanje
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 13(3) in člena 23(1) Pogodbe,
   ob upoštevanju naslednjega:

               (1)

               Evropski svet je 12. decembra 2003 sprejel Strategijo EU proti širjenju orožja za množično uničevanje (v nadaljnjem besedilu: Strategija EU), ki v poglavju III vsebuje seznam ukrepov zoper širjenje tega orožja.

               (2)

               V Strategiji EU je izpostavljena ključna vloga Konvencije o kemičnem orožju (CWC) in Organizacije za prepoved kemičnega orožja (OPCW) za svet brez kemičnega orožja. V okviru te strategije se je EU zavezala k prizadevanjem za vsesplošno sprejetje ključnih pogodb in sporazumov o razoroževanju in neširjenju orožja, med drugim tudi CWC. Cilji Strategije EU dopolnjujejo cilje, za katere si prizadeva OPCW v smislu njene odgovornosti za izvajanje CWC.

               (3)

               Svet je 22. novembra 2004 sprejel Skupni ukrep 2004/797/SZVP o podpori dejavnostim OPCW v okviru izvajanja Strategije EU proti širjenju orožja za množično uničevanje (1), po izteku veljavnosti pa sta mu sledila Skupni ukrep 2005/913/SZVP z dne 12. decembra 2005 (2) in Skupni ukrep 2007/185/SZVP z dne 19. marca 2007 (3). Zadnji preneha veljati 31. julija 2009.

               (4)

               V okviru dejavnega izvajanja poglavja III Strategije EU je treba nadaljevati intenzivno in ciljno usmerjeno pomoč EU za OPCW. Nadaljevati bi bilo treba ukrepe, povezane z univerzalizacijo CWC, ter jih prilagoditi in osredotočiti na vse manjše število držav nepogodbenic CWC. Te dejavnosti naj bi dopolnile nove dejavnosti za podporo posebnih projektov, ki jih vodi OPCW in so namenjene celovitemu izvajanju CWC, ter za okrepitev mednarodnega sodelovanja na področju kemičnih dejavnosti –

         SKLENIL:
   Člen 1
   1.   Za namene takojšnje in praktične uporabe nekaterih elementov Strategije EU Evropska unija podpira dejavnosti OPCW z naslednjima ciljema:

               —

               krepitev zmogljivosti držav pogodbenic pri izpolnjevanju svojih obveznosti iz Konvencije in

               —

               promocija univerzalnosti s spodbujanjem držav nepogodbenic, naj se pridružijo Konvenciji.

         2.   V tem smislu so projekti OPCW, ki ustrezajo ukrepom iz Strategije EU, naslednji:

               Projekt I: Nacionalno izvajanje, preverjanje in univerzalnost
               Dejavnosti:

                           —

                           dvostranski obiski za tehnično pomoč

                           —

                           usposabljanje carinskih uradnikov o tehničnih vidikih režima prenosov iz Konvencije

                           —

                           usposabljanje nacionalnih spremljevalcev

                           —

                           usposabljanje nacionalnih organov za uporabo orodja za elektronske izjave

                           —

                           terenska vaja za preventivno inšpekcijo

               Projekt II: Mednarodno sodelovanje
               Dejavnosti:

                           —

                           tečaj razvoja analitičnih sposobnosti

                           —

                           delavnica o CWC in varnosti kemičnih postopkov

               Projekt III: Seminar – prispevek OPCW k razsežnosti in izzivom mednarodne varnosti

               Projekt IV: Obiski predstavnikov izvršnega sveta v objektih za uničenje kemičnega orožja

               Projekt V: Drugo zasedanje znanstvenega svetovalnega odbora

               Projekt VI: Seminar – prispevek OPCW na področju varnosti in neširjenja orožja za množično uničevanje

               Projekt VII: Pripravljenost držav pogodbenic za preprečevanje napadov s kemičnim orožjem in odzivanje nanje
               Dejavnosti:

                           —

                           simulacijska vaja

                           —

                           regionalna delavnica o členu X Konvencije

               Projekt VIII: Program za Afriko
               Dejavnosti:

                           —

                           dvostranski obiski za tehnično pomoč

                           —

                           dejavnost za vzpostavljanje stikov – akademska in učna ustanova – Center Kofi Annan

                           —

                           usposabljanje carinskih uradnikov o tehničnih vidikih režima prenosov iz Konvencije

                           —

                           vzpostavljanje stikov z državami nepogodbenicami

                           —

                           tečaj razvoja analitičnih sposobnosti

                           —

                           vzpostavljanje stika z industrijskimi panogami – delavnica o CWC in varnosti kemičnih postopkov

                           —

                           regionalna delavnica – člen X in vprašanja regionalnega sodelovanja na področju pomoči in odzivanja na izredne razmere.

         Navedeni projekti so podrobno opisani v Prilogi k Sklepu.
   Člen 2
   1.   Za izvajanje tega sklepa je odgovorno predsedstvo ob pomoči generalnega sekretarja Sveta/visokega predstavnika (GS/VP) za SZVP. Komisija v celoti sodeluje.
   2.   Za tehnično izvajanje projekta iz člena 1(2) skrbi Tehnični sekretariat OPCW (v nadaljnjem besedilu: tehnični sekretariat). To nalogo opravlja v okviru odgovornosti predsedstva in pod nadzorom GS/VP. Za te namene GS/VP sklene potrebne dogovore s tehničnim sekretariatom.
   3.   Predsedstvo, GS/VP in Komisija se v skladu s svojimi pristojnostmi o projektu redno koordinirajo.
   Člen 3
   1.   Referenčni finančni znesek za izvajanje projektov iz člena 1(2) je 2 110 000 EUR.
   2.   Izdatki, ki se financirajo iz zneska, določenega v odstavku 1, se upravljajo v skladu s postopki in pravili, ki se uporabljajo za splošni proračun Evropskih skupnosti.
   3.   Komisija nadzira pravilno upravljanje izdatkov iz odstavka 1. V ta namen s tehničnim sekretariatom sklene sporazum o financiranju. V sporazumu o financiranju je določeno, da tehnični sekretariat zagotovi razpoznavnost prispevka EU, ustrezno njegovemu obsegu.
   4.   Komisija si prizadeva skleniti sporazum o financiranju iz odstavka 3, kakor hitro je to mogoče po začetku veljavnosti tega sklepa. Če ima Komisija v tem postopku kakršne koli težave, o tem obvesti Svet, kakor tudi o datumu sklenitve sporazuma. Komisija objavi v seriji C Uradnega lista Evropske unije obvestilo o datumu sklenitve sporazuma o financiranju.
   Člen 4
   Predsedstvo, ki mu pomaga GS/VP, poroča Svetu o izvajanju tega sklepa na podlagi rednih poročil tehničnega sekretariata. Ta poročila so podlaga za ocenjevanje, ki ga izvede Svet. Komisija v celoti sodeluje. Poroča o finančnih vidikih projektov iz člena 1(2).
   Člen 5
   1.   Ta sklep začne veljati na dan sprejetja.
   2.   Ta sklep preneha veljati 18 mesecev po sklenitvi sporazuma o financiranju iz člena 3(3). Vendar pa preneha veljati 6 mesecev po začetku veljavnosti Sklepa, če sporazum o financiranju v tem času ni bil sklenjen.
   Člen 6
   Ta sklep se objavi v Uradnem listu Evropske unije.

      V Bruslju, 27. julija 2009

            Za Svet

            Predsednik

         C. BILDT

      (1)  UL L 349, 25.11.2004, str. 63.

      (2)  UL L 331, 17.12.2005, str. 34.

      (3)  UL L 85, 27.3.2007, str. 10.

      PRILOGA

         Podpora EU dejavnostim OPCW v okviru izvajanja Strategije EU proti širjenju orožja za množično uničevanje

         Projekt I: Nacionalno izvajanje, preverjanje in univerzalnost

         Cilj:

      Okrepiti zmogljivost držav pogodbenic pri izpolnjevanju svojih obveznosti iz Konvencije in spodbuditi države nepogodbenice, da bolje razumejo koristi pridružitve Konvenciji in se bolj vključijo v dejavnosti OPCW.

         Namen:

      —   Namen 1

                  —

                  države pogodbenice dosežejo napredek pri:

                              —

                              izpolnjevanju zahtev nacionalnega izvajanja iz člena VII Konvencije,

                              —

                              spoštovanju svojih izjav in zahtev iz izjav o inšpekciji iz člena VI Konvencije,

                              —

                              razumevanju postopkov, ki jih zajema preventivna inšpekcija iz člena IX Konvencije, pa tudi ustreznih izzivov in drugih vprašanj.

            —   Namen 2

                  —

                  države nepogodbenice se bolj vključijo v dejavnosti OPCW ter bolje razumejo Konvencijo in njene koristi.

         Rezultati:

      —   Rezultat 1

                  —

                  nacionalni organi okrepijo zmogljivost za pripravo nacionalne izvedbene zakonodaje,

                  —

                  carinski uradniki okrepijo zmogljivost za opredelitev kemikalij, pomembnih za Konvencijo, in nacionalnim organom predložijo natančne podatke o prenosih kemikalij s seznama,

                  —

                  nacionalni organi okrepijo zmogljivost za pravočasno pripravo in predložitev izjav, zlasti v elektronski obliki,

                  —

                  uradniki nacionalnih organov so usposobljeni za spremljanje inšpekcijskih skupin OPCW,

                  —

                  države pogodbenice bolje poznajo mehanizme preventivne inšpekcije kot temeljnega orodja za preverjanje, ki jim je na razpolago za pojasnitev morebitnega nespoštovanja Konvencije,

                  —

                  države pogodbenice imajo zagotovilo za pripravljenost tehničnega sekretariata, da uspešno izvaja preventivne inšpekcije in učinkovito izvaja režim za preverjanje iz Konvencije.

            —   Rezultat 2

                  —

                  države nepogodbenice so bolj vključene v dejavnosti OPCW ter bolje razumejo koristi pridružitve Konvenciji in so bolj vključene v dejavnosti OPCW.

         Dejavnosti:

      Dvostranski obiski za tehnično pomoč: z obiski za tehnično pomoč se bo zagotovila podpora državam pogodbenicam; ti bodo zasnovani za vsak primer posebej, izvedeni pa tako, da bodo omogočili usmerjeno pomoč za izpolnitev zahtev, za katere so prosile države pogodbenice. Narava te pomoči bo vključevala prizadevanje za seznanitev in vzpostavitev stikov s pomočjo nacionalnih delavnic za ozaveščanje, specializiranih tečajev usposabljanja, pomoči pri oblikovanju nacionalne izvedbene zakonodaje in s tem povezanih ukrepov ter tem, povezanih s panogami iz člena VI.
      Usposabljanje carinskih uradnikov o tehničnih vidikih režima prenosov iz Konvencije: podpora carinskim uradnikom je bila zagotovljena v okviru prejšnjih treh skupnih ukrepov. Na podlagi pridobljenih izkušenj se bodo poskušali navezati stiki s carinskimi uradniki na tečajih usposabljanja, da bi izboljšali zbiranje in prenos podatkov o uvozih in izvozih kemikalij s seznama nacionalnim organom. Izvedeni regionalni in podregionalni tečaji usposabljanja bodo ponudili praktične prikaze in vaje.
      Usposabljanje nacionalnih spremljevalcev: organiziran bo tečaj za ozaveščanje držav pogodbenic o njihovih pravicah in obveznostih pri izvajanju inšpekcij iz člena VI. Dejansko usposabljanje nacionalnih spremljevalcev bo izvedeno v okviru podregionalnega tečaja usposabljanja, da bi zagotovili ustrezne informacije o režimu za preverjanje, zlasti izvajanju inšpekcij iz člena VI. Takšen tečaj usposabljanja bo vključeval tudi praktične dejanske vaje v objektu in simulacijske vaje.
      Usposabljanje nacionalnih organov za uporabo orodja za elektronske izjave: tečaji in delavnice za seznanitev na regionalni ali podregionalni ravni bodo osebju nacionalnih organov ponudili orodja in znanje za zbiranje, hrambo in analizo informacij o proizvodnji, predelavi in porabi kemikalij z dvojno rabo; tako bodo bolje pripravljeni za predložitev natančnih in pravočasnih izjav ter za opredelitev kakršnih koli potencialnih groženj in/ali dejavnosti širjenja orožja za množično uničevanje.
      Terenska vaja za preventivno inšpekcijo: izvedena bo celovita terenska vaja, da bi povečali znanje držav pogodbenic in njihovo razumevanje postopkov, ki jih zajema preventivna inšpekcija. Ta vaja bo ponudila tudi priložnost za tehnični sekretariat, da preskusi in izboljša svoje veščine in zmogljivosti za organizacijo preventivnih inšpekcij ter za opredelitev problemov, ki bi – če jih ne bi poznali in odpravili – lahko vplivali na sposobnost sekretariata, da učinkovito opravlja prave preventivne inšpekcije.
      Vzpostavljanje stikov z državami nepogodbenicami: predstavniki držav nepogodbenic, ki lahko vplivajo na nacionalne ukrepe za pristop/ratifikacijo, in tisti, ki so neposredno vključeni v vprašanja pomembnosti Konvencije, bodo dobili podporo za udeležbo pri različnih programih, ki jih organizira oddelek za mednarodno sodelovanje in pomoč. Ti programi bodo vključevali regionalne delavnice za nacionalne organe držav pogodbenic in regionalne delavnice za carinske organe. Uslužbenci oddelka za zunanje odnose tehničnega sekretariata bodo po potrebi tudi prejeli podporo za udeležbo na teh srečanjih, da bi vzpostavili potrebne stike in sodelovanje z udeleženci iz držav nepogodbenic, ki so prejeli podporo. Poleg tega in po potrebi so v tej shemi podpore državam nepogodbenicam predvideni tudi prirejeni obiski in ureditve, ki vključujejo države nepogodbenice.

         Projekt II: Mednarodno sodelovanje

         Cilj:

      Okrepiti tehnološko zmogljivost držav pogodbenic s pomočjo mednarodnega sodelovanja na področju kemičnih dejavnosti za namene, ki v Konvenciji niso prepovedani.

         Namen:

      —   Namen 1

                  —

                  države pogodbenice z razvijajočim se gospodarstvom ali gospodarstvom v prehodu sodelujejo pri pobudah za mednarodno sodelovanje na področju uporabe kemije v miroljubne namene,

                  —

                  države pogodbenice z razvijajočim se gospodarstvom ali gospodarstvom v prehodu okrepijo zmogljivost svojih javno financiranih laboratorijev za izvajanje Konvencije na področju uporabe kemije v miroljubne namene.

            —   Namen 2

                  —

                  države pogodbenice z razvijajočim se gospodarstvom ali gospodarstvom v prehodu napredujejo pri spodbujanju nacionalnega izvajanja Konvencije, povezanega z industrijskimi panogami, v skladu s členom XI, in sicer s pomočjo izboljšanja pristopov upravljanja varnosti kemičnih postopkov.

         Rezultati:

      —   Rezultat 1

                  —

                  večja zmogljivost držav pogodbenic z razvijajočim se gospodarstvom ali gospodarstvom v prehodu, da sodelujejo pri pobudah za mednarodno sodelovanje na področju uporabe kemije v miroljubne namene,

                  —

                  višja stopnja tehnične usposobljenosti v javno financiranih laboratorijih v državah pogodbenicah z razvijajočim se gospodarstvom ali gospodarstvom v prehodu, da analizirajo kemikalije, povezane z nacionalnim izvajanjem Konvencije, in za uporabo kemije v miroljubne namene z uporabo sodobnih analitičnih metod, zlasti plinskim kromatografom (GC) in plinskim kromatogramom–masno spektrometrijo (GC–MS).

            —   Rezultat 2

                  —

                  večja sposobnost držav pogodbenic, katerih gospodarstvo je v razvoju ali v prehodnem obdobju, da sodelujejo pri pobudah za mednarodno sodelovanje na področju uporabe kemikalij v miroljubne namene,

                  —

                  višja raven zmogljivosti in razumevanja osebja v malih in srednje velikih podjetjih, predstavnikov združenj industrije in nacionalnih organov ali vladnih institucij držav pogodbenic, katerih gospodarstvo je v razvoju ali v prehodnem obdobju, glede praks na področju upravljanja varnosti v malih in srednje velikih kemičnih podjetjih.

         Dejavnosti:

      Tečaj razvoja analitičnih sposobnosti: na tem dvotedenskem tečaju bodo udeleženci deležni teoretičnega usposabljanja, pridobili pa bodo tudi praktične izkušnje s plinskim kromatografom (GC) in plinskim kromatogramom–masno spektrometrijo (GC–MS), vključno s strojno opremo, sistemi potrjevanja in optimizacije ter reševanjem problemov. Poudarek bo tudi na pripravi vzorcev iz okolja in analizah GC in GC–MS teh vzorcev za kemikalije, povezane s Konvencijo. Udeleženci bodo prejeli tudi intenzivno praktično usposabljanje za pripravo različnih vzorčnih matric za analizo GC z detektorji za selekcijo elementov in z GC–MS z vplivanjem na elektrone in s kemično ionizacijo, seznanjeni pa bodo tudi z vrsto postopkov za izločevanje, očiščenje in derivatizacijo. Tečaj bo izveden s podporo VERIFIN/TU Delft ali podobne priznane institucije, izbrane na podlagi preglednega postopka.
      Vzpostavljanje stika z industrijskimi panogami – delavnica o CWC in varnosti kemičnih postopkov: pripravljena bo predstavitev Konvencije in mednarodnih programov sodelovanja, izvedenih v skladu s Konvencijo. Na delavnici bo med drugim potekala razprava o najboljših praksah v industriji in elementih koncepta za postopek upravljanja varnosti. Delavnica bo zajela tudi pregled postopka analize tveganj (PHA) ter tveganje in obratovalnost (HAZOP), načela človeškega faktorja, upravljanje sprememb ter kulturo varnosti/sodelovanje zaposlenih.

         Projekt III: Seminar – prispevek OPCW k razsežnosti in izzivom mednarodne varnosti

         Cilj:

      Podpreti učinkovito izvajanje Konvencije in povečati razumevanje njenega splošnega prispevka k mednarodnemu miru in varnosti.

         Namen:

                  —

                  Namen 1 – zagotoviti celovit pregled nalog in pomena Konvencije v strukturi mednarodne varnosti.

                  —

                  Namen 2 – ozaveščanje pomembnejših zainteresiranih strani iz Konvencije na nacionalni, regionalni in mednarodni ravni o določbah Konvencije in strategijah za izvajanje.

                  —

                  Namen 3 – spodbujanje povezovanja in sinergij ter drugih načinov sodelovanja med organi na področju mednarodne varnosti.

         Rezultati:

                  —

                  Rezultat 1 – zainteresirane strani so bolje obveščene o pomenu Konvencije in okrepijo svojo podporo delovanju OPCW, vključno z njenim globalnim programom in dejavnostmi.

                  —

                  Rezultat 2 – zainteresirane strani so bolje seznanjene s Konvencijo in inovativnimi strategijami za njeno izvajanje.

                  —

                  Rezultat 3 – države, ki niso pogodbenice, so okrepile dialog in sodelovanje z OPCW, da bi olajšale svoja prizadevanja za pristop h Konvenciji.

                  —

                  Rezultat 4 – kemična industrija izboljša svojo sposobnost za usklajevanje skupnih pobud za izvajanje Konvencije.

         Dejavnost:

      Seminar: potekal bo v Haagu ali v zainteresirani državi pogodbenici. Osebje tehničnega sekretariata in predstavniki drugih medvladnih organizacij, države pogodbenice, kemična industrija in akademiki bodo predstavili pomembna vprašanja, povezana s Konvencijo. Ta dogodek bo tehničnemu sekretariatu omogočil dvostranska posvetovanja s sodelujočimi mednarodnimi organizacijami in državami nepogodbenicami. Ta seminar bo organiziran v partnerstvu ali ob podpori države gostiteljice in drugih zainteresiranih (ali zadevnih) organizacij.

         Projekt IV: Obiski predstavnikov izvršnega sveta v objektih za uničenje kemičnega orožja

         Cilj:

      Napredek na področju odprave zalog kemičnega orožja in obratov za izdelovanje kemičnega orožja, za katere veljajo ukrepi preverjanja iz Konvencije.

         Namen:

                  —

                  Namen 1 – države pogodbenice lahko spremljajo napredek pri doseganju popolnega uničenja zalog kemičnega orožja in lahko opredelijo ter obravnavajo težave v zgodnji fazi.

                  —

                  Namen 2 – države pogodbenice so bolj prepričane v obstoj oprijemljivih in konkretnih ukrepov za popolno uničenje zalog kemičnega orožja.

         Rezultati:

                  —

                  Rezultat 1 – države pogodbenice bolje razumejo težave in tehnična vprašanja v zvezi z uničenjem kemičnega orožja.

                  —

                  Rezultat 2 – države pogodbenice so bolj prepričane v obstoj oprijemljivih in konkretnih ukrepov za popolno uničenje zalog kemičnega orožja.

         Dejavnost:

      Obiski obratov za uničenje kemičnega orožja: do sedaj so bili opravljeni trije obiski – oktobra 2007 v obratu za uničenje kemičnega orožja v Annistonu v ZDA, septembra 2008 v obratu za uničenje kemičnega orožja v Ščučju v Ruski federaciji ter junija 2009 v obratih za uničenje kemičnega orožja v Pueblu in v Umatillu v ZDA. Ti obiski so bili koristni pri obravnavanju vprašanj in pomislekov o programu držav pogodbenic, ki imajo takšno orožje, za izpolnitev svojih obveznosti glede uničenja svojega kemičnega orožja v okviru odobrenega podaljšanega roka. Zato je v skladu s sklepom konference jasno, da bodo v letih do 2012 v obeh državah pogodbenicah, ki imata takšno orožje, potekali dodatni obiski operativnih obratov za uničenje kemičnega orožja in obratov, ki so trenutno v gradnji.

         Projekt V: Drugo zasedanje znanstvenega svetovalnega odbora

         Cilj:

      Omogočiti konferenci držav pogodbenic, izvršnemu svetu in državam pogodbenicam lažje upoštevanje napredka na področju znanosti in tehnologije ter njegovega možnega vpliva na izvajanje Konvencije.

         Namen:

      Generalnemu direktorju omogočiti, da daje posebne nasvete organom za oblikovanje politike OPCW in državam pogodbenicam v zvezi s področji znanosti in tehnologije, ki zadevajo Konvencijo.

         Rezultati:

                  —

                  Rezultat 1 – države pogodbenice prejemajo nasvete in priporočila v zvezi s področji znanosti in tehnologije, ki zadevajo Konvencijo.

                  —

                  Rezultat 2 – države pogodbenice so stalno in bolje informirane v zvezi s področji znanosti in tehnologije, ki zadevajo Konvencijo.

         Dejavnost:

      Znanstveno svetovalni odbor: jeseni leta 2009 bo drugo zasedanje znanstveno svetovalnega odbora v Haagu. V treh dneh zasedanja bo znanstveno svetovalni odbor nadaljeval obravnavanje vprašanj, povezanih z napredkom na področju znanosti in tehnologije ter z njegovim možnim vplivom na izvajanje Konvencije. Na zasedanju bo obravnavano tudi poročilo začasne delovne skupine za vzorčenje in analizo, ki bo pripravljeno na seji te delovne skupine pred drugim zasedanjem znanstveno svetovalnega odbora. Začasna delovna skupina obravnava vprašanja, povezana z novimi/dodatnimi tehnikami za analizo na kraju samem, analizo izven kraja nastanka in analizo toksinov (ricin in saksitoksin) na kraju samem in izven njega.

         Projekt VI: Seminar – prispevek OPCW na področju varnosti in neširjenja orožja za množično uničevanje

         Cilj:

      Podpreti globalna prizadevanja za neširjenje orožja za množično uničevanje, zlasti kemičnega orožja.

         Namen:

                  —

                  Namen 1 – nacionalni organi in druge zainteresirane strani, udeležene pri izvajanju Konvencije, okrepijo svoje zmogljivosti, da bi pomagale pri preprečevanju širitve kemičnega orožja in uporabe kemikalij pri terorističnih napadih.

                  —

                  Namen 2 – ustanovi se večstranski forum za sodelovanje kot orodje za podporo posebnim dejavnostim držav pogodbenic na področju neširjenja kemičnega orožja in boja proti terorizmu.

         Rezultati:

                  —

                  Rezultat 1 – zainteresirane strani Konvencije se bolje zavedajo nevarnosti širitve in izzivov, ki jih predstavljata kemično orožje in uporaba strupenih kemikalij v terorističnih napadih.

                  —

                  Rezultat 2 – države pogodbenice so bolje pripravljene na soočanje z grožnjami terorizma, ki vključuje uporabo strupenih kemikalij v različnih okoljih.

                  —

                  Rezultat 3 – nacionalni organi ter zadevni nacionalni in mednarodni partnerji, kemična industrija, akademiki in OPCW lahko tvorijo sinergije in vzpostavijo nadaljnje stike za dosego skupnega cilja, tj. polnega in učinkovitega izvajanja Konvencije.

                  —

                  Rezultat 4 – države pogodbenice, katerih gospodarstvo je v razvoju ali v prehodnem obdobju, sodelujejo pri izmenjavi znanja in izkušenj v zvezi s preverjanjem in drugimi ukrepi izvajanja ter bolje poznajo najnovejša dogajanja v okviru režima za preverjanje iz Konvencije in zaščite pred kemičnim orožjem.

         Dejavnost:

      Seminar: tehnični sekretariat bo na seminarju predstavil različna vprašanja, povezana z izvajanjem Konvencije, in svoj prispevek k varnosti in neširjenju orožja. Različne zainteresirane strani Konvencije bodo pripravile predstavitve, v okviru seminarja pa bodo organizirane tudi posebne delovne skupine o zadevnih vidikih, povezanih z nevarnostjo širitve kemičnega orožja in uporabe strupenih kemikalij v terorističnih napadih. Seminar bo tudi priložnost za razpravo ter vprašanja in odgovore v zvezi z zadevami, povezanimi s prispevkom OPCW k varnosti in neširjenju orožja.

         Projekt VII: Pripravljenost držav pogodbenic za preprečevanje napadov s kemičnim orožjem in odzivanje nanje

         Cilj:

      Prispevati k razvoju nacionalnih zmogljivosti držav pogodbenic, da bi zmanjšali nevarnost terorističnega napada s kemikalijami in izboljšali odziv na zahteve za pomoč v primeru uporabe ali nevarnosti uporabe kemikalij.

         Namen:

      —   Namen 1 – države pogodbenice, katerih gospodarstvo je v razvoju ali v predhodnem obdobju, okrepijo svoje zmogljivosti, da bi:

                  —

                  zmanjšale nevarnost morebitnega dostopa teroristov do materiala, opreme in znanja, ki bi jih lahko uporabili v terorističnem napadu na kemične tovarne,

                  —

                  ocenile primernost obstoječih načrtov, politik in postopkov za odziv na teroristični napad na kemične tovarne,

                  —

                  se odzvale v primeru terorističnega napada s kemikalijami,

                  —

                  izvajale postopke odločanja, vključno z izmenjavo informacij in usklajevanjem ukrepov z nacionalnimi in mednarodnimi partnerji v primeru terorističnega napada na kemične tovarne,

                  —

                  začele oblikovati platformo za sodelovanje med ciljnimi skupinami za odzivanje v primeru terorizma s sprostitvijo strupenih kemikalij.

            —   Namen 2

                  —

                  države pogodbenice se bolje zavedajo pomena pravočasne oddaje popolnih izjav o nacionalnih programih, povezanih z zaščito,

                  —

                  države pogodbenice prispevajo k pripravljenosti OPCW za odziv na zahtevo po pomoči,

                  —

                  države pogodbenice v regijah in podregijah se spodbujajo k navezovanju stikov za oblikovanje regionalnih mrež za boljši usklajeni odziv na izredne razmere zaradi kemičnega orožja.

         Rezultati:

      —   Rezultat 1 – boljše zavedanje držav pogodbenic, katerih gospodarstvo je v razvoju ali prehodnem obdobju, v zvezi z:

                  —

                  uporabo strupenih kemikalij s strani teroristov ali/in varnostjo in zaščito v kemičnih tovarnah,

                  —

                  potrebo po spodbujanju sodelovanja glede izrednih razmer zaradi kemičnega orožja v primeru terorističnega napada.

            —   Rezultat 2 – okrepljena zmogljivost držav pogodbenic, katerih gospodarstvo je v razvoju ali prehodnem obdobju, da:

                  —

                  zmanjšajo nevarnost morebitnega dostopa teroristov do materiala, opreme in znanja, ki bi jih lahko uporabili v terorističnem napadu na kemične tovarne,

                  —

                  se odzovejo v primeru terorističnega napada s strupenimi kemikalijami,

                  —

                  izmenjajo informacije in uskladijo ukrepe z nacionalnimi in mednarodnimi partnerji v primeru terorističnega napada na kemične tovarne.

            —   Rezultat 3 – države pogodbenice se zavedajo pomena pravočasne oddaje popolnih izjav o nacionalnih programih, povezanih z zaščito.

      —   Rezultat 4 – države pogodbenice so v boljšem položaju, da ponudijo pomoč OPCW v odziv na zahtevo po pomoči.

      —   Rezultat 5 – države pogodbenice so razvile stike, ki lahko prinesejo prihodnje regionalno sodelovanje za odzivanje na izredne razmere z zvezi s kemičnim orožjem.

         Dejavnosti:

      Simulacijska vaja: cilj te dejavnosti je razvijanje zmogljivosti držav pogodbenic za zmanjšanje nevarnosti, da bi bilo kemično orožje pridobljeno ali uporabljeno v teroristične namene. Tu bo vključeno preprečevanje možnega dostopa teroristov do materiala, opreme in znanja, ki bi se lahko uporabili pri razvoju in proizvodnji kemičnega orožja. Razdelan bo podroben koncept simulacijske vaje. Osnovni scenarij vaje bo teroristični napad na kemično trgovino s sprostitvijo strupenih kemikalij. Simulacijska vaja bo preučila odločanje različnih organov vlade, izmenjavo informacij in zagotavljanje pomoči med zadevnimi nacionalnimi in mednarodnimi organizacijami. Simulacijska vaja bo v prihodnosti ponovljena v drugih regijah na podlagi modula, ki ga bosta razvila tehnični sekretariat in države pogodbenice. Te dejavnosti se bo udeležilo osebje iz sorodnih odsekov oddelka za mednarodno sodelovanje in pomoč, oddelka za preverjanje in oddelka za inšpekcije. Simulacijsko vajo bo pripravil urad za posebne projekte.
      Regionalna delavnica: namen regionalne delavnice je spodbuditi razpravo in analizo različnih zadev, povezanih s pomočjo in zaščito, s posebnim poudarkom na področjih, kot so pravice in dolžnosti držav pogodbenic v skladu s členom X Konvencije, predložitev izjav v zvezi s programi zaščite, analiza pomanjkljivosti in problematičnih vidikov iz člena X ter pregled dejavnosti pomoči in zaščite v regiji. Države pogodbenice bodo pripravile predstavitve z namenom izmenjave izkušenj in pridobljenih znanj.

         Projekt VIII: Program za Afriko

         Cilj:

      Okrepiti zmogljivost držav pogodbenic pri izpolnjevanju svojih obveznosti iz Konvencije in spodbuditi države nepogodbenice, da bolje razumejo koristi pridružitve Konvenciji in se bolj vključijo v dejavnosti OPCW.

         Namen:

      —   Namen 1 – afriške države pogodbenice dosežejo napredek pri:

                  —

                  izpolnjevanju zahtev nacionalnega izvajanja iz člena VII Konvencije,

                  —

                  spoštovanju svojih izjav in zahtev iz izjav o inšpekciji iz člena VI Konvencije.

            —   Namen 2

                  —

                  afriške države pogodbenice dosežejo napredek pri: vključevanju Konvencije v učni načrt mednarodnega učnega centra Kofija Annana za vzdrževanje miru (KAIPTC).

            —   Namen 3

                  —

                  države nepogodbenice se bolj vključijo v dejavnosti OPCW ter bolje razumejo Konvencijo in njene koristi.

            —   Namen 4

                  —

                  afriške države pogodbenice z razvijajočim se gospodarstvom ali gospodarstvom v prehodu sodelujejo pri pobudah za mednarodno sodelovanje na področju uporabe kemije v miroljubne namene,

                  —

                  afriške države pogodbenice z razvijajočim se gospodarstvom ali gospodarstvom v prehodu okrepijo zmogljivost svojih javno financiranih laboratorijev za izvajanje Konvencije na področju uporabe kemije v miroljubne namene.

            —   Namen 5

                  —

                  afriške države pogodbenice okrepijo zavedanje glede pomena pravočasne oddaje popolnih izjav o nacionalnih programih, povezanih z zaščito,

                  —

                  afriške države pogodbenice prispevajo k pripravljenosti OPCW za odziv na zahtevo po pomoči,

                  —

                  afriške države pogodbenice v regijah in podregijah se spodbujajo k navezovanju stikov za oblikovanje regionalnih mrež za boljši usklajeni odziv na izredne razmere zaradi kemičnega orožja.

         Rezultati:

      —   Rezultat 1

                  —

                  nacionalni organi okrepijo zmogljivost za pripravo nacionalne izvedbene zakonodaje,

                  —

                  carinski uradniki okrepijo zmogljivost za opredelitev kemikalij, pomembnih za Konvencijo, in nacionalnim organom predložijo natančne podatke o prenosih kemikalij s seznama,

                  —

                  nacionalni organi okrepijo zmogljivost za pravočasno pripravo in predložitev izjav, zlasti v elektronski obliki,

                  —

                  uradniki nacionalnih organov so usposobljeni za spremljanje inšpekcijskih skupin OPCW.

            —   Rezultat 2

                  —

                  osebje pri KAIPTC in udeleženci programov centra bodo bolje seznanjeni s Konvencijo.

            —   Rezultat 3

                  —

                  države nepogodbenice so bolj vključene v dejavnosti OPCW ter bolje razumejo koristi pridružitve Konvenciji.

            —   Rezultat 4

                  —

                  večja zmogljivost afriških držav pogodbenic z razvijajočim se gospodarstvom ali gospodarstvom v prehodu, da sodelujejo pri pobudah za mednarodno sodelovanje na področju uporabe kemije v miroljubne namene,

                  —

                  višja stopnja tehnične usposobljenosti v javno financiranih laboratorijih v afriških državah pogodbenicah z razvijajočim se gospodarstvom ali gospodarstvom v prehodu, da analizirajo kemikalije, povezane z nacionalnim izvajanjem Konvencije, in za uporabo kemije v miroljubne namene z uporabo sodobnih analitičnih metod, zlasti GC in GC–MS,

                  —

                  večja zmogljivost afriških držav pogodbenic z razvijajočim se gospodarstvom ali gospodarstvom v prehodu, da sodelujejo pri pobudah za mednarodno sodelovanje na področju uporabe kemikalij v miroljubne namene,

                  —

                  višja raven zmogljivosti in razumevanja osebja v malih in srednje velikih podjetjih, predstavnikov združenj industrije in nacionalnih organov/vladnih institucij afriških držav pogodbenic, katerih gospodarstvo je v razvoju ali v prehodnem obdobju, glede praks na področju upravljanja varnosti v malih in srednje velikih kemičnih podjetjih.

            —   Rezultat 5

                  —

                  afriške države pogodbenice se zavedajo pomena pravočasne oddaje popolnih izjav o nacionalnih programih, povezanih z zaščito,

                  —

                  afriške države pogodbenice so bolje pripravljene na ponudbo pomoči OPCW v odziv na zahtevo po pomoči,

                  —

                  afriške države pogodbenice so razvile stike, ki lahko prinesejo prihodnje regionalno sodelovanje za odzivanje na izredne razmere z zvezi s kemičnim orožjem.

         Dejavnosti:

      Dvostranski obiski za tehnično pomoč: z obiski za tehnično pomoč se bo zagotovila podpora afriškim državam pogodbenicam; ti bodo zasnovani za vsak primer posebej, izvedeni pa tako, da bodo omogočili usmerjeno pomoč za izpolnitev zahtev, za katere so prosile afriške države pogodbenice. Narava te pomoči bo vključevala prizadevanje za seznanitev in vzpostavitev stikov s pomočjo nacionalnih delavnic za ozaveščanje, specializiranih tečajev usposabljanja, pomoči pri oblikovanju nacionalne izvedbene zakonodaje in s tem povezanih ukrepov ter tem, povezanih s panogami iz člena VI.
      Dejavnost za vzpostavljanje stikov – akademska in učna ustanova – Center Kofi Annan: osebje OPCW bo obiskalo KAIPTC in predstavilo različne vidike Konvencije. Ker KAIPTC ponuja širok spekter programov usposabljanja za vojaške uradnike in osebje javne uprave, ki naj bi oblikovali politiko v vladi, je ta dejavnost tehničnega sekretariata za vzpostavljanje stikov namenjena spodbujanju vključevanja Konvencije v učni načrt KAIPTC.
      Usposabljanje carinskih uradnikov o tehničnih vidikih režima prenosov iz Konvencije: podpora carinskim uradnikom je bila zagotovljena v okviru prejšnjih treh skupnih ukrepov. Na podlagi pridobljenih izkušenj se bodo poskušali navezati stiki s carinskimi uradniki na tečajih usposabljanja, da bi izboljšali zbiranje in prenos podatkov o uvozih in izvozih kemikalij s seznama nacionalnim organom. Izvedeni regionalni in podregionalni tečaji usposabljanja bodo ponudili praktične prikaze in vaje.
      Vzpostavljanje stikov z državami nepogodbenicami: predstavniki afriških držav nepogodbenic, ki lahko vplivajo na odnos do pristopa/ratifikacije, in tisti, ki so neposredno vključeni v vprašanja pomembnosti Konvencije, bodo dobili podporo za udeležbo pri različnih programih, ki jih organizira oddelek za mednarodno sodelovanje. Ti programi bodo vključevali regionalne delavnice za nacionalne organe držav pogodbenic in regionalne delavnice za carinske organe. Uslužbenci oddelka za zunanje odnose tehničnega sekretariata bodo po potrebi tudi prejeli podporo za udeležbo na teh srečanjih, da bi vzpostavili potrebne stike in sodelovanje z udeleženci iz držav nepogodbenic, ki so prejeli podporo.
      Tečaj razvoja analitičnih sposobnosti: na tem dvotedenskem tečaju bodo udeleženci iz afriških držav deležni teoretičnega usposabljanja in pridobili praktične izkušnje s plinskim kromatografom in plinskim kromatogramom–masno spektrometrijo, vključno s strojno opremo, sistemi potrjevanja in optimizacije ter reševanjem problemov. Poudarek bo tudi na pripravi vzorcev iz okolja in analizah GC in GC–MS teh vzorcev za kemikalije, povezane s Konvencijo. Udeleženci bodo prejeli tudi intenzivno praktično usposabljanje za pripravo različnih vzorčnih matric za analizo GC z detektorji za selekcijo elementov in z GC–MS z vplivanjem na elektrone in s kemično ionizacijo, seznanjeni pa bodo tudi z vrsto postopkov za izločevanje, očiščenje in derivatizacijo. Tečaj bo izveden s podporo VERIFIN/TU Delft ali podobne priznane institucije, izbrane na podlagi preglednega postopka.
      Vzpostavljanje stika z industrijskimi panogami – delavnica o CWC in varnosti kemičnih postopkov: pripravljena bo predstavitev Konvencije in mednarodnih programov sodelovanja, izvedenih v skladu s Konvencijo. Na delavnici bo med drugim potekala razprava o najboljših praksah v industriji in elementih koncepta za postopek upravljanja varnosti. Delavnica bo zajela tudi pregled postopka analize tveganj (PHA) ter tveganje in obratovalnost (HAZOP), načela človeškega faktorja, upravljanje sprememb ter kulturo varnosti/sodelovanje zaposlenih.
      Regionalna delavnica – člen X in vprašanja regionalnega sodelovanja na področju pomoči in odzivanja na izredne razmere: namen regionalne delavnice je spodbuditi razpravo in analizo različnih zadev, povezanih s pomočjo in zaščito, s posebnim poudarkom na področjih, kot so pravice in dolžnosti držav pogodbenic v skladu s členom X Konvencije, predložitev izjav v zvezi s programi zaščite, analiza pomanjkljivosti in problematičnih vidikov člena X ter pregled dejavnosti pomoči in zaščite v regiji. Afriške države pogodbenice bodo pripravile predstavitve z namenom izmenjave izkušenj in pridobljenih znanj.


title: Sklep Evropskega parlamenta (EU) 2015/1632 z dne 29. aprila 2015 o zaključnem računu za osmi, deveti in deseti Evropski razvojni sklad za proračunsko leto 2013

text:
               30.9.2015

               SL

               Uradni list Evropske unije

               L 255/153

      SKLEP EVROPSKEGA PARLAMENTA (EU) 2015/1632
      z dne 29. aprila 2015
      o zaključnem računu za osmi, deveti in deseti Evropski razvojni sklad za proračunsko leto 2013
      EVROPSKI PARLAMENT,

                  —

                  ob upoštevanju bilanc stanj in računov osmega, devetega in desetega Evropskega razvojnega sklada za proračunsko leto 2013 (COM(2014) 487 – C8-0146/2014),

                  —

                  ob upoštevanju letnega poročila Komisije z dne 14. aprila 2014 o finančnem poslovodenju osmega, devetega in desetega Evropskega razvojnega sklada za proračunsko leto 2013,

                  —

                  ob upoštevanju finančnih informacij o evropskih razvojnih skladih (COM(2014) 350),

                  —

                  ob upoštevanju letnega poročila Računskega sodišča o dejavnostih osmega, devetega in desetega Evropskega razvojnega sklada za proračunsko leto 2013, z odgovori Komisije (1),

                  —

                  ob upoštevanju izjave o zanesljivosti (2) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije predložilo Računsko sodišče,

                  —

                  ob upoštevanju priporočil Sveta z dne 17. februarja 2015 o podelitvi razrešnice Komisiji glede izvrševanja dejavnosti evropskih razvojnih skladov za proračunsko leto 2013 (05135/2015 – C8-0050/2015, 05136/2015 – C8-0051/2015, 05138/2015 – C8-0052/2015),

                  —

                  ob upoštevanju poročila Komisije o nadaljnjem ukrepanju na podlagi razrešnice za proračunsko leto 2012 (COM(2014) 607) in delovnih dokumentov služb Komisije, priloženih temu poročilu (SWD(2014) 285 in SWD(2014) 286),

                  —

                  ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (3) in spremenjenega v Ouagadougouju (Burkina Faso) 22. junija 2010 (4),

                  —

                  ob upoštevanju Sklepa Sveta 2001/822/ES z dne 27. novembra 2001 o pridružitvi čezmorskih držav in ozemelj Evropski skupnosti (5) (v nadaljnjem besedilu: Sklep o pridružitvi čezmorskih držav),

                  —

                  ob upoštevanju člena 33 notranjega sporazuma z dne 20. decembra 1995 med predstavniki vlad držav članic v Svetu o financiranju in upravljanju pomoči Skupnosti v okviru drugega finančnega protokola k četrti konvenciji AKP-ES (6),

                  —

                  ob upoštevanju člena 32 notranjega sporazuma z dne 18. septembra 2000 med predstavniki vlad držav članic v Svetu o financiranju in upravljanju pomoči Skupnosti na podlagi finančnega protokola k Sporazumu o partnerstvu med afriškimi, karibskimi in pacifiškimi državami ter Evropsko skupnostjo in njenimi državami članicami, podpisanemu v Cotonouju (Benin) 23. junija 2000, in o dodelitvi finančne pomoči za čezmorske države in ozemlja, za katere se uporablja četrti del Pogodbe ES (7),

                  —

                  ob upoštevanju člena 11 notranjega sporazuma z dne 17. julija 2006 med predstavniki vlad držav članic v Svetu o financiranju pomoči Skupnosti v večletnem finančnem okviru za obdobje 2008–2013 v skladu s sporazumom o partnerstvu AKP-EU, in o dodelitvi finančne pomoči za čezmorske države in ozemlja, za katere se uporablja četrti del Pogodbe ES (8),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju člena 74 finančne uredbe z dne 16. junija 1998, ki velja za sodelovanje pri financiranju razvoja v okviru četrte konvencije AKP-ES (9),

                  —

                  ob upoštevanju člena 119 finančne uredbe z dne 27. marca 2003, ki velja za 9. Evropski razvojni sklad (10),

                  —

                  ob upoštevanju člena 142 Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad (11),

                  —

                  ob upoštevanju člena 93 in tretje alinee člena 94 ter Priloge V Poslovnika,

                  —

                  ob upoštevanju poročila Odbora za proračunski nadzor ter mnenja Odbora za razvoj (A8-0102/2015),

         1.

            ugotavlja, da so podatki v končnem zaključnem računu osmega, devetega in desetega Evropskega razvojnega sklada takšni kot v tabeli 2 letnega poročila Računskega sodišča;

         2.

            odobri zaključni račun za osmi, deveti in deseti Evropski razvojni sklad za proračunsko leto 2013;

         3.

            naroči svojemu predsedniku, naj ta sklep posreduje Svetu, Komisiji, Sodišču Evropske unije, Računskemu sodišču in Evropski investicijski banki ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 398, 12.11.2014, str. 1.

         (2)  UL C 401, 13.11.2014, str. 264.

         (3)  UL L 317, 15.12.2000, str. 3.

         (4)  UL L 287, 4.11.2010, str. 3.

         (5)  UL L 314, 30.11.2001, str. 1, in UL L 324, 7.12.2001, str. 1.

         (6)  UL L 156, 29.5.1998, str. 108.

         (7)  UL L 317, 15.12.2000, str. 355.

         (8)  UL L 247, 9.9.2006, str. 32.

         (9)  UL L 191, 7.7.1998, str. 53.

         (10)  UL L 83, 1.4.2003, str. 1.

         (11)  UL L 78, 19.3.2008, str. 1.


title: Sklep Sveta z dne 10. avgusta 1998 o spremembi Skupnega stališča 96/184/SZVP Sveta na podlagi člena J.2 Pogodbe o Evropski uniji o izvozu orožja v nekdanjo Jugoslavijo

text:
Pomembno pravno obvestilo

|

31998D0498

Uradni list L 225 , 12/08/1998 str. 0001 - 0001

		Sklep Svetaz dne 10. avgusta 1998o spremembi Skupnega stališča 96/184/SZVP Sveta na podlagi člena J.2 Pogodbe o Evropski uniji o izvozu orožja v nekdanjo Jugoslavijo(98/498/SZVP)SVET EVROPSKE UNIJE JEob upoštevanju Pogodbe o Evropski uniji in zlasti člena J.2 Pogodbe,ob upoštevanju Skupnega stališča 96/184/SZVP Sveta na podlagi člena J.2 Pogodbe o Evropski uniji z dne 26. februarja 1996 o izvozu orožja v nekdanjo Jugoslavijo [1],ker je Svet prišel do zaključka, da razvoj dogodkov v Sloveniji, zlasti njena politika glede izvoza orožja, opravičuje odpravo omejitvenih ukrepov iz Skupnega stališča 96/184/SZVP v zvezi z njo,SKLENIL:Člen 1Sklicevanje na Slovenijo v točki 2(ii) Skupnega stališča 96/184/SZVP se izbriše.Člen 2Ta sklep začne veljati z dnem sprejetja.Ta sklep se objavi v Uradnem listu.V Bruslju, 10. avgusta 1998Za SvetPredsednikW. Schüssel[1] UL L 58, 7.3.1996, str. 1.--------------------------------------------------


title: Sklep Političnega in varnostnega odbora (SZVP) 2015/607 z dne 15. aprila 2015 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2015/102 (Atalanta/3/2015)

text:
               17.4.2015

               SL

               Uradni list Evropske unije

               L 100/79

         SKLEP POLITIČNEGA IN VARNOSTNEGA ODBORA (SZVP) 2015/607
   z dne 15. aprila 2015
   o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2015/102 (Atalanta/3/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik sil EU).

               (2)

               PVO je 20. januarja 2015 sprejel Sklep (SZVP) 2015/102 (2), s katerim je za poveljnika sil EU imenoval kontraadmirala Jonasa HAGGRENA.

               (3)

               Poveljnik operacije EU je priporočil, da se za novega poveljnika sil EU imenuje kapitan (mornarica) Alfonso GÓMEZ FERNÁNDEZ DE CÓRDOBA, ki zamenja kontraadmirala Jonasa HAGGRENA.

               (4)

               Vojaški odbor EU to priporočilo podpira.

               (5)

               Sklep (SZVP) 2015/102 bi bilo zato treba razveljaviti.

               (6)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Kapitan (mornarica) Alfonso GÓMEZ FERNÁNDEZ DE CÓRDOBA je od 6. maja 2015 imenovan za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).
   Člen 2
   Sklep (SZVP) 2015/102 se razveljavi.
   Člen 3
   Ta sklep začne veljati 6. maja 2015.

      V Bruslju, 15. aprila 2015

            Za Politični in varnostni odbor

            Predsednik

         W. STEVENS

      (1)  UL L 301, 12.11.2008, str. 33.

      (2)  Sklep Političnega in varnostnega odbora (SZVP) 2015/102 z dne 20. januarja 2015 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in razveljavitvi Sklepa Atalanta/4/2014 (UL L 16, 23.1.2015, str. 31).


title: 2009/705/ES: Sklep Komisije z dne 14. septembra 2009 o ustanovitvi evropske posvetovalne skupine za potrošnike

text:
               16.9.2009

               SL

               Uradni list Evropske unije

               L 244/21

      SKLEP KOMISIJE

   z dne 14. septembra 2009
   o ustanovitvi evropske posvetovalne skupine za potrošnike
   (2009/705/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               V okviru varstva potrošnikov, kakor ga opredeljuje člen 153 Pogodbe, je za Komisijo primerno, da se s potrošniki posvetuje o problemih, ki se nanašajo na varstvo njihovih interesov na ravni Skupnosti.

               (2)

               Komisiji od leta 1973 pomaga posvetovalna skupina, ustanovljena v ta namen z zaporednimi sklepi, med katerimi je zadnji Sklep Komisije 2003/709/ES z dne 9. oktobra 2003 o ustanovitvi Evropske posvetovalne skupine za potrošnike (1).

               (3)

               Delo skupine skozi daljše obdobje je pokazalo, da je treba izboljšati njeno učinkovitost, zastopanost in odprtost. Zato je treba pojasniti določbe o vzpostavitvi podskupin in sprejetju mnenj skupine, te določbe pa morajo vključevati najboljše prakse, ki so se razvile v zadnjih letih.

               (4)

               Poleg tega je primerno pregledati postopek imenovanja članov skupine, ki predstavljajo nacionalne potrošniške organizacije, in uvesti dodatne obveznosti za poročanje članov skupine, da se nacionalne potrošniške organizacije bolje vključijo v delo skupine.

               (5)

               Pomembno je zagotoviti, da skupina in njeni člani dejavno in učinkovito sodelujejo pri predstavljanju potrošniškega vidika v obsežnih posvetovanjih z zainteresiranimi stranmi, ki so danes reden dogodek v Evropi.

               (6)

               Za namene varovanja podatkov je treba pri obdelavi osebnih podatkov članov skupine upoštevati zakonodajo Skupnosti o varstvu posameznikov pri obdelavi osebnih podatkov v institucijah in organih Skupnosti –

         SKLENILA:
   Člen 1
   Evropska posvetovalna skupina za potrošnike
   Ustanovi se evropska posvetovalna skupina za potrošnike, v nadaljnjem besedilu „skupina“.
   Člen 2
   Naloge
   1.   Komisija se lahko s skupino posvetuje o vseh vprašanjih, povezanih z interesi potrošnikov na ravni Skupnosti.
   2.   Skupina:

               (a)

               razpravlja o vprašanjih v zvezi z interesi potrošnikov;

               (b)

               pripravlja predloge potrošnikov za druge forume in na zahtevo sodeluje v skupinah, ki svetujejo Komisiji glede vprašanj, ki so pomembna za potrošniško politiko EU;

               (c)

               svetuje Komisiji pri pripravi politik in dejavnosti, ki vplivajo na potrošnike;

               (d)

               lahko da mnenje o zadevah Skupnosti, ki zadevajo potrošnike;

               (e)

               obvešča Komisijo o razvoju potrošniške politike v državah članicah;

               (f)

               je namenjena nacionalnim organizacijam za zagotavljanje informacij in posvetovanje o ukrepih Skupnosti.

         Člen 3
   Članstvo
   1.   Skupino sestavljajo:

               (a)

               en član iz vsake države članice, ki predstavlja nacionalno potrošniško organizacijo;

               (b)

               en član iz vsake evropske potrošniške organizacije.

         2.   Nacionalne potrošniške organizacije iz odstavka 1(a) morajo v skladu z nacionalnimi pravili ali prakso predstavljati potrošnike in biti dejavne na nacionalni ravni.
   3.   Evropske potrošniške organizacije iz odstavka 1(b) morajo izpolnjevati enega od naslednjih dveh sklopov meril:

               (a)

               nevladna in neprofitna organizacija, ki je neodvisna od industrije, trgovine in podjetij ali drugih navzkrižnih interesov, in

                           (i)

                           katere osnovni cilji in dejavnosti so spodbujanje in varstvo zdravja, varnosti in gospodarskih interesov potrošnikov v Skupnosti;

                           (ii)

                           so jo nacionalne potrošniške organizacije, ki v skladu z nacionalnimi pravili ali prakso predstavljajo potrošnike in so dejavne na regionalni ali nacionalni ravni, iz vsaj polovice držav članic pooblastile, da predstavlja interese potrošnikov na ravni Skupnosti, in

                           (iii)

                           je Komisiji predložila zadovoljiva dokazila o članstvu, notranjih pravilih in virih financiranja,

                     ali

               (b)

               nevladna in neprofitna organizacija, ki je neodvisna od industrije, trgovine in podjetij ali drugih navzkrižnih interesov, in

                           (i)

                           katere osnovni cilji in dejavnosti so predstavljanje interesov potrošnikov pri postopku standardizacije na ravni Skupnosti in

                           (ii)

                           jo je najmanj dve tretjini držav članic pooblastilo, da predstavlja interese potrošnikov na ravni Skupnosti:

                                       —

                                       z organi, ki v skladu z nacionalnimi pravili ali prakso predstavljajo nacionalne potrošniške organizacije v državah članicah, ali

                                       —

                                       če takih organov ni, z nacionalnimi potrošniškimi organizacijami v državah članicah, ki v skladu z nacionalnimi pravili ali prakso predstavljajo potrošnike in so dejavne na nacionalni ravni.

         4.   V Prilogi je naveden okvirni seznam organizacij, ki trenutno izpolnjujejo merila iz odstavka 3.
   Člen 4
   Imenovanje
   1.   Člani skupine, ki predstavljajo nacionalne potrošniške organizacije, se imenujejo v skladu z odstavkoma 2 in 3.
   2.   Vsaka država članica predlaga tri kandidate prek nacionalnih organov, ki predstavljajo potrošniške organizacije, ustanovljene v navedeni državi članici, kadar obstajajo, ali prek pristojnih nacionalnih organov. Kandidati so v skladu z nacionalnimi pravili ali prakso člani nacionalnih potrošniških organizacij z najštevilčnejšim članstvom.
   3.   Komisija imenuje enega člana in enega namestnika za vsako državo članico v skladu z naslednjimi merili:

               (a)

               kandidati imajo obširno znanje in izkušnje na področju varstva potrošnikov v EU;

               (b)

               prednost imajo kandidati, ki še niso bili člani te skupine;

               (c)

               uravnotežena zastopanost spolov.

         4.   Člane skupine, ki predstavljajo evropske potrošniške organizacije, in po enega namestnika za vsakega člana imenuje Komisija na podlagi predloga evropskih potrošniških organizacij.
   5.   Namestniki vedno nadomeščajo člane, ki so odsotni.
   6.   Komisija objavi seznam članov in namestnikov na spletišču Generalnega direktorata za zdravje in potrošnike ter v seriji C Uradnega lista Evropske unije. Imena članov in namestnikov se zbirajo, obdelujejo in objavljajo v skladu z Uredbo (ES) št. 45/2001 Evropskega parlamenta in Sveta (2).
   Člen 5
   Trajanje mandata
   1.   Mandat članov in namestnikov je tri leta in je obnovljiv v skladu s postopkom iz člena 4.
   2.   Ob izteku triletnega obdobja člani in namestniki ostanejo na položaju, dokler ne pride do zamenjave ali dokler niso ponovno imenovani.
   3.   Mandat člana ali namestnika se izteče pred zaključkom triletnega obdobja:

               (a)

               v primeru odpovedi, upokojitve ali smrti;

               (b)

               če nacionalni organi, ki so ga predlagali kot kandidata, zahtevajo zamenjavo;

               (c)

               če Komisija zahteva zamenjavo člana ali namestnika, ki ni več zmožen učinkovito prispevati ali ne izpolnjuje obveznosti in člena 7(6).

         4.   Člana ali namestnika se za preostanek triletnega obdobja zamenja v skladu s postopkom iz člena 4. Ne glede na člen 4(2) nacionalni organi predlagajo dva nova kandidata, če je treba zamenjati le enega člana ali namestnika, ki predstavlja nacionalne potrošniške organizacije, Komisija pa enega od njiju imenuje v skladu s členom 4(3).
   Člen 6
   Pomožni člani in strokovnjaki
   1.   Na predlog Komisije lahko skupina povabi predstavnike drugih organizacij, katerih eden od glavnih ciljev je spodbujanje interesov potrošnikov in ki aktivno delujejo na tem področju na evropski ravni, da se vključijo v delo skupine.
   2.   Skupina lahko povabi vsako osebo s posebnim strokovnim znanjem o točki na dnevnem redu, da sodeluje pri delu skupine kot strokovnjak.
   Člen 7
   Delovanje
   1.   Komisija:

               (a)

               določi obliko in urnik sej skupine;

               (b)

               predseduje sejam skupine;

               (c)

               opravlja tajniške storitve in organizira delo skupine.

         2.   Ustanovijo se lahko podskupine za proučitev posebnih vprašanj v okviru nalog, ki jih določi skupina. Take skupine se razpustijo takoj po tem, ko opravijo svojo nalogo.
   3.   Skupina lahko izda mnenja na zahtevo Komisije ali na predlog člana s soglasjem Komisije. Če vloži prošnjo za mnenje, lahko Komisija določi skrajni rok za oddajo mnenja. Za vsako mnenje lahko skupina med svojimi člani imenuje enega ali več poročevalcev. Poročevalec ima glavno odgovornost za pripravo mnenja.
   4.   Skupina sprejme svoj poslovnik na podlagi predloga Komisije.
   5.   Komisija na spletišču Generalnega direktorata za zdravje in potrošnike v izvirnem jeziku zadevnega dokumenta objavi vsako mnenje, povzetek, sklep, del sklepa ali delovni dokument skupine.
   6.   Člani skupine, ki predstavljajo nacionalne potrošniške organizacije, obveščajo in se posvetujejo z združenji, ki jih v skupini predstavljajo. Vsak član vzpostavi učinkovit mehanizem poročanja, da vse potrošniške organizacije na nacionalni ravni sistematično obvešča o delu v skupini ter posreduje tudi njihova stališča.
   7.   Vsak član do 1. marca pripravi poročilo Komisiji o delu v preteklem koledarskem letu v zvezi z obveznostmi iz odstavka 6. Vsebina tega poročila se nadalje opredeli v pravilniku.
   Člen 8
   Zaupnost
   Brez poseganja v člen 287 Pogodbe člani skupine in namestniki ne smejo razkriti nobenih podatkov, pridobljenih z delom v skupini ali njenih podskupinah, če jih Komisija obvesti, da je zahtevano mnenje ali zastavljeno vprašanje zaupne narave.
   Člen 9
   Stroški zasedanj
   1.   Komisija članom povrne potne stroške in, kadar je ustrezno, dnevnice v zvezi z dejavnostmi skupine v skladu s pravili Komisije o nadomestilu za zunanje strokovnjake.
   2.   Člani za opravljanje storitev dejavnosti ne dobijo plačila.
   3.   Stroški zasedanj se povrnejo v mejah letnega proračuna, ki ga pristojne službe Komisije dodelijo skupini.
   Člen 10
   Razveljavitev
   Odločba 2003/709/ES se razveljavi.

      V Bruslju, 14. septembra 2009

            Za Komisijo

         Meglena KUNEVA

            Članica Komisije

      (1)  UL L 258, 10.10.2003, str. 35.

      (2)  UL L 8, 12.1.2001, str. 1.

      PRILOGA
      Organizaciji, ki trenutno izpolnjujeta merila iz člena 3(3), sta:

                  —

                  BEUC – Bureau Européen des Unions de Consommateurs (Evropsko združenje potrošniških organizacij),

                  —

                  ANEC – European Association for the Co-ordination of Consumer Representation in Standardisation (Evropsko združenje za sodelovanje predstavnikov potrošnikov v standardizaciji).


1. Sklep Evropskega parlamenta z dne 24. aprila 2007 o razrešnici glede izvrševanja proračuna Prevajalskega centra za organe Evropske unije za proračunsko leto 2005 (C6-0393/2006 - 2006/2160(DEC))


title: 2008/584/ES: Sklep Sveta z dne 15. julija 2008 o spremembi Sklepa 2006/493/ES o določitvi zneska podpore Skupnosti za razvoj podeželja za obdobje od 1. januarja 2007 do 31. decembra 2013 , letne razdelitve in najmanjše zneske, ki se dodelijo regijam, ki so upravičene do pomoči v okviru cilja konvergenca

text:
               16.7.2008

               SL

               Uradni list Evropske unije

               L 188/26

      SKLEP SVETA

   z dne 15. julija 2008
   o spremembi Sklepa 2006/493/ES o določitvi zneska podpore Skupnosti za razvoj podeželja za obdobje od 1. januarja 2007 do 31. decembra 2013, letne razdelitve in najmanjše zneske, ki se dodelijo regijam, ki so upravičene do pomoči v okviru cilja „konvergenca“
   (2008/584/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (1) in zlasti člena 69(1) Uredbe,
   ob upoštevanju predloga Komisije,
   ob upoštevanju naslednjega:

               (1)

               Sklep 2006/493/ES (2) določa znesek podpore Skupnosti za razvoj podeželja za obdobje od 1. januarja 2007 do 31. decembra 2013, letno razdelitev in najmanjši znesek, ki se dodeli regijam, ki so upravičene do pomoči v okviru cilja „konvergenca“.

               (2)

               Ker se je proračunski organ v skladu z Uredbo (ES) št. 1698/2005 odločil za prerazporeditev nekaterih razpoložljivih odobrenih sredstev za prevzem obveznosti v okviru podpore Skupnosti za razvoj podeželja, ki niso bila porabljena v letu 2007, na podlagi določb točke 48 Medinstitucionalnega sporazuma med Evropskim parlamentom, Svetom in Komisijo o proračunski disciplini in dobrem finančnem poslovodenju (3), je treba Sklep 2006/493/ES spremeniti, da se ta sredstva prerazporedijo na obdobje od 1. januarja 2008 do 31. decembra 2013.

               (3)

               Sklep 2006/493/ES je zato treba ustrezno spremeniti –

         SKLENIL:
   Člen 1
   Priloga k Sklepu 2006/493/ES se nadomesti z besedilom Priloge k temu sklepu.
   Člen 2
   Ta sklep se uporablja od 1. januarja 2008 dalje.

      V Bruslju, 15. julija 2008

            Za Svet

            Predsednik

         M. BARNIER

      (1)  UL L 277, 21.10.2005, str. 1. Uredba, kakor je bila nazadnje spremenjena z Uredbo (ES) št. 146/2008 (UL L 46, 21.2.2008, str. 1).

      (2)  UL L 195, 15.7.2006, str. 22.

      (3)  UL C 139, 14.6.2006, str. 1. Sporazum, kakor je bil nazadnje spremenjen s Sklepom 2008/371/ES Evropskega parlamenta in Sveta (UL L 128, 16.5.2008, str. 8).

      PRILOGA

            „PRILOGA
            Skupni znesek odobrenih sredstev za prevzem obveznosti za obdobje 2007–2013, letna razdelitev in najmanjši zneski, ki se dodelijo regijam, ki so upravičene do pomoči v okviru cilja ‚konvergenca‘ (1)

                        Cene v letu 2004 v EUR (2)

                        2007

                        2008

                        2009

                        2010

                        2011

                        2012

                        2013

                        Skupaj

                        Skupni znesek za EU-25 ter Bolgarijo in Romunijo

                        9 325 497 783

                        10 788 767 263

                        10 515 007 756

                        10 278 583 653

                        9 824 886 713

                        9 588 187 168

                        9 356 225 581

                        69 677 155 918

                        Najmanjši zneski za regije, ki so upravičene do pomoči v okviru cilja ‚konvergenca‘

                        27 676 975 284

            Skupni znesek odobrenih sredstev za prevzem obveznosti za obdobje 2007–2013, letna razdelitev in najmanjši zneski, ki se dodelijo regijam, ki so upravičene do pomoči v okviru cilja ‚konvergenca‘ (3)

                        Tekoče cene v EUR (4)

                        2007

                        2008

                        2009

                        2010

                        2011

                        2012

                        2013

                        Skupaj

                        Skupni znesek za EU-25 ter Bolgarijo in Romunijo

                        9 896 292 851

                        11 678 108 653

                        11 609 418 209

                        11 575 354 634

                        11 285 706 554

                        11 234 089 442

                        11 181 555 662

                        78 460 526 005

                        Najmanjši zneski za regije, ki so upravičene do pomoči v okviru cilja ‚konvergenca‘

                        31 232 644 963

         (1)  Pred obvezno modulacijo in drugimi prenosi tržnih izdatkov in neposrednih plačil v okviru skupne kmetijske politike na razvoj podeželja.

         (2)  Zneski so zaokroženi na euro.

         (3)  Pred obvezno modulacijo in drugimi prenosi tržnih izdatkov in neposrednih plačil v okviru skupne kmetijske politike na razvoj podeželja.

         (4)  Zneski so zaokroženi na euro.“